J A V N A U S T A N O V A

**ZAVOD ZA PROSTORNO UREĐENJE**

 **LIČKO - SENJSKE ŽUPANIJE**

 53000 Gospić, Dr. Franje Tuđmana 4

 e-mail: zavod@licko-senjska.hr

 tel: 053 / 588-214, fax: 053 / 588-286

Klasa: 112-01/18-01/01

Urbroj: 2125/64-18-01

Gospić, 10. prosinca 2018.

 Na temelju članka 17. i 19. Zakona o službenicima i namještenicima u lokalnoj i područnoj (regionalnoj) samoupravi („NN“ br. 86/08, 61/11 i 4/18-pročišćeni tekst) i članka 10. Statuta Javne ustanove Zavoda za prostorno uređenje Ličko-senjske županije („Županijski glasnik“ br. 24/11, 28/14 i 6/15-pročišćeni tekst), ravnatelj Zavoda raspisuje

**JAVNI NATJEČAJ**

**za prijem u radni odnos službenika/ce u**

**JU Zavod za prostorno uređenje Ličko-senjske županije**

1. **STRUČNI SAVJETNIK ZA PROSTORNO PLANIRANJE**
	* 1 izvršitelj/ica na neodređeno vrijeme, uz probni rad od šest mjeseci

**Stručni i drugi uvjeti:**

* magistar inženjer arhitekture ili

geografije smjer prostornog uređenja i regionalnog razvoja ili GIS-a

* položen stručni ispit za stručne poslove prostornog uređenja
* najmanje 3 godine radnog iskustva na poslovima izrade dokumenata prostornog uređenja
1. **VIŠI STRUČNI SURADNIK ZA INFRASTRUKTURU**
	* 1 izvršitelj/ica na neodređeno vrijeme, uz probni rad od šest mjeseca

**Stručni i drugi uvjeti:**

* magistar inženjer prometne ili građevinske struke
* najmanje dvije godine radnog iskustva

 U prijavi na natječaj obvezno je navesti naziv radnog mjesta i priložiti u neovjerenoj preslici:

* životopis
* dokaz o stručnoj spremi
* dokaz o položenom stručnom ispitu za radno mjesto pod rednim brojem 1
* dokaz o hrvatskom državljanstvu (preslik osobne iskaznice, putovnice, vojne iskaznice ili domovnice)
* uvjerenje Općinskog suda da se protiv kandidata ne vodi istražni ili kazneni postupak (ne starije od 1 mjeseca od objave oglasa)
* potvrdu o radnom stažu od Hrvatskog zavoda za mirovinsko osiguranje
* potvrdu poslodavca ili drugi odgovarajući dokument (presliku ugovora o radu, rješenja i sl.) iz kojeg je vidljivo u kojoj struci, na kojim poslovima i kojem trajanju je ostvareno radno iskustvo na poslovima tražene stručne spreme i struke.

 Kandidat koji bude izabran, dužan je prije sklapanja ugovora o radu dostaviti u izvorniku ili ovjerenom presliku svu traženu dokumentaciju i uvjerenje o zdravstvenoj sposobnosti.

 Nepotpune i nepravovremene prijave neće se razmatrati niti će podnositelji nepotpunih prijava biti pozvani na dopunu prijave. Osobe koje podnesu takve prijave neće se smatrati kandidatima prijavljenim na natječaj.

 Natječaj će biti objavljen na web stranici Ličko-senjska županije **www.licko-senjska.hr** (kliknuti natječaji) i **na oglasnoj ploči Ličko-senjska županije** te na web stranici Hrvatskog zavoda za zapošljavanje [**www.hzz.hr**](http://www.hzz.hr)**burza rada** i „**Narodnim novinama“.**

Prijave na natječaj s dokazima o ispunjavanju uvjeta, dostavljaju se **u roku 8 dana** od objave natječaja u „NN“ i na web stranicama, s naznakom: **„ Za natječaj “,** na adresu: **JU Zavod za prostorno uređenje Ličko-senjske županije, Dr. F.Tuđmana 4, 53 000 Gospić.**

 O rezultatima natječaja kandidati će biti obaviješteni u zakonskom roku.

**JU ZAVOD ZA PROSTORNO UREĐENJE LIČKO-SENJSKE ŽUPANIJE**